Bishop Lavis ruk op oor geweld | Netwerk24
Deur Jana Breytenbach 12 September 2018 09:11
’n Groep van sowat 300 mense in Bishop Lavis het die strate ingevaar uit protes teen bendegeweld en dwelms, en vra dat hul woongebied beveilig word.
Richard Coleman, woordvoerder van die Kaapstad-metro se verkeersdienste, sê verskeie strate is gesluit omdat die groepe op verskillende plekke byeenkom.
Die polisie se eenheid vir openbare orde en die metropolisie is op die toneel en hou die situasie dop.
Coleman sê die groep Bishop Lavis Action Community het die betoging gereel.
Paaie wat gesluit is, is Valhallarylaan tussen Owen- en Jakkalsvleistraat, sowel as Myrtle- en Tafelbergstraat.
Die gemeenskap van Bishop Lavis is keelvol vir bendegeweld en misdaad in hul gebied en vra hulp van die owerhede om die probleme te bekamp. Foto: Facebook/Voice of the Cape
Inwoners wil glo ’n memorandum aan ’n wyksraadslid oorhandig in ’n poging om bendegeweld en misdaad te voorkom.
Hierdie protesoptrede is een van vele wat die afgelope paar weke in sekere dele van Kaapstad gehou is.
Inwoners van Kensington, Bonteheuwel en Elsiesrivier het ook onlangs betoog.
Meer oor: Kaapstad | Misdaad | Geweld | Bishop Lavis | Bendegeweld
Kaapse bendeleier weer aangekeer
Arsenaal wapens in huis op Kaapse Vlakte gekry